കിയേസ ഗോളില് യുവെ ടൂറിന്: തോമസ് ടുഫേലിന്റെ ചെല്സിക്കു തുടര്ച്ചയായ രണ്ടാം തോല്വി. ചാന്പ്യന്സ് ലീഗില് യുവന്റസ് ഗ്രൂപ്പ് എച്ചില് 10ന് ചെല്സിയെ തോല്പ്പിച്ചു. ഫെഡറിക്കോ കിയേസയുടെ ഗോളിലാണു യുവന്റസ്, നിലവിലെ ജേതാക്കളായ ചെല്സിയെ തകര്ത്തത്. പ്രീമിയര് ലീഗില് മാഞ്ചസ്റ്റര് സിറ്റിയോടു തോറ്റാണ് ചെല്സി യുവന്റസിനെ നേരിടാനെത്തിയത്. ടൂറിനില് ആദ്യ പകുതിയില് യുവന്റസിനായിരുന്നു ആധിപത്യം. 72 ശതമാനം പന്തടക്കം ഇംഗ്ലീഷ് ക്ലബ്ബിനായിരുന്നു. എന്നാ,ല് അവസരങ്ങള് സൃഷ്ടിക്കുന്നതില് പരാജയപ്പെട്ടു. ആദ്യ പകുതിയില് റൊമേലു ലുക്കാക്കുവിനു മാത്രമാണു വലയിലേക്ക് ഒരു ഷോട്ട് പായിക്കാനായത്. രണ്ടാം പകുതി തുടങ്ങിയതേ കിയേസ ഗോളടിച്ചു. 45 മിനിറ്റ് 10 സെക്കന്ഡിലായിരുന്നു ഇറ്റാലിയന് താരത്തിന്റെ ഗോള്. 200304നുശേഷം ലീഗിന്റെ രണ്ടാം പകുതിയിലെ ഏറ്റവും പെട്ടെന്നുള്ള ഗോളായിരുന്നു. ഗ്രൂപ്പിലെ മറ്റൊരു മത്സരത്തില് സെനിത് സെന്റ് പീറ്റേഴ്സ്ബര്ഗ് 40ന് മാല്മോയെ തോല്പ്പിച്ചു. ഗ്രൂപ്പ് ജിയില് എഫ്സി സാല്സ്ബര്ഗ് 21ന് ലില്ലയെ തോല്പ്പിച്ചപ്പോള് വൂള്വ്സ്ബര്ഗും സെവിയ്യയും 11നു സമനിലയില് പിരിഞ്ഞു. നാലു പോയിന്റുള്ള സാല്സ്ബര്ഗാണ് ഒന്നാമത്.